stanford-oval/wikipedia huggingface dataset:
DuckTales: The Quest for Gold
Juoni

Duck Tales: The Quest for Gold -pelissä tarkoituksena on kilpailla 30 päivän ajan Roope Ankan roolissa Kulta-Into Piitä vastaan, joka haastaa pelin alussa Roopen kisaan maailman rikkaimman ankan tittelistä. Pelin voittaa se joka saa kerättyä eniten aarteita monilta paikoilta ympäri maapallon 30 päivän kuluessa.
Roopea auttavat pelissä muiden muassa Heimo Huima ja Aku Ankan sisarenpojat, Tupu, Hupu ja Lupu. Roope Ankan konttori toimii päämajana. Konttorinäkymästä voi valita kohteen josta lähteä etsimään aarteita, sijoittaa pörssiin tai hypätä rahasäiliöön etsimään arvokkaita kolikoita.
Pelissä liikutaan Heimo Huiman kyydissä lentäen kuviteltuihin kohteisiin ympäri maapallon ja suoritetaan siellä tasohyppely- tai muita tehtäviä, esimerkiksi kuvataan kameralla harvinaisia viidakon eläimiä, seikkaillaan luolastossa, kiivetään ylös kalliota tai hypitään viidakossa. Luolastokentät koostuvat labyrintistä, jossa pyritään kulkemaan kartan avulla ja välttämään muumiota ja putoamista kuiluihin.
Luolastokentät ovat haastavimpia, mutta aarteet ovat niissä puolestaan arvokkaimpia. Valokuvaustehtävissä otetaan kuvia harvinaisista viidakkoeläimistä, kuten vaaleanpunaisista elefanteista, Roopen kotiapulaisen Selma Taatelin tyttärentyttären Tepan roolissa. Kalliokiipeily ja viidakkoseikkailu ovat lähinnä tasohyppelyä ja ne suoritetaan Tupun, Hupun ja Lupun roolissa. Yrityksiä niissä on yhtä monta kuin Akun veljenpoikiakin.
Lentomatkoilla kohteisiin yritetään väistää matkan varrella olevia esteitä, esimerkiksi Karhukoplan taivaasta pudottamia pianoja. Mikäli lentomatka päättyy ennenaikaisesti tai laskeutuminen kohteen lentokentälle ei onnistu, menettää pelaaja rahaa ja lentokoneen korjaamiseen kuluu Pelle Pelottomalta muutamia arvokkaita päiviä.
Omaisuutta voi kerätä myös hyppimällä Roope Ankkana rahasäiliöön sen toivossa että sieltä löytyisi arvokas kolikko tai sijoittamalla rahaa pörssiin. Pörssiin voi sijoittaa suoritetuista tehtävistä ansaittua rahaa.
Pelin kuluessa myös Kulta-Into Pii kiertelee ympäri maapallon ja keräilee omaisuutta. Lopussa maailman rikkaimmaksi ankaksi selviytyy se kumpi on kerännyt 30 päivän aikana enemmän omaisuutta.
Aarteet

Eräs aarre pelissä on bombastium. Pelle Peloton voi rakentaa siitä kaukosiirtimen ja pelaaja voi hypätä Roopen konttorista suoraan tehtäviin lentämättä kohteisiin. Laite ei välttämättä aina toimi oikein ja se voi kiidättää pelaajan satunnaisiin paikkoihin.
Vastaanotto

Mikrobitin Mika Meskanen antoi pelin Amiga-versiolle 86 pistettä sadasta.
Aiheesta muualla

DuckTales: The Quest for Gold MobyGamesissa (englanniksi)
DuckTales: The Quest for Gold – Lemon Amiga (englanniksi)
Ferdinand III

Ferdinand III voi viitata seuraaviin hallitsijoihin:
Ferdinand III (1199–1252), Kastilian ja Leónin kuningas
Ferdinand III, Ferdinand Katolilaisen (1452–1516) arvonimi Napolin hallitsijana
Ferdinand III (1608–1657), Pyhän saksalais-roomalaisen keisarikunnan keisari
Ferdinand III, Molempain Sisiliain kuningaskunnan Ferdinand I:n (1751–1825) hallitsijanimi Sisilian kuninkaana vuosina 1759–1816
Ferdinand III (1769–1824), Toscanan suurherttua.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ferdinand III”, voi hakea sivunnimihaulla, laajalla sivunnimihaulla tai tekstihaulla.
Fanaero-Chile

Fanaero-Chile oli Chilen valtion omistama lentokonetehdas.
Se perustettiin vuonna 1953 Fábrica Nacional de Aéronaves -nimellä. Se sijaitsi Los Cerrillosin lentokentällä, mutta myöhemmin siirrettiin Rancaguaan. Tehdas kehitti peruskoulukoneen Chilen ilmavoimille - Fanaero-Chile Chincol. Konetta tilattiin 50 kappaletta, mutta tehdas ei saanut tuotantoaan pystyyn. Tehdas kehitti prototyypin myös suihkukoneesta ennen kuin tehdas lakkautettiin vuonna 1960.
Aiheesta muualla

Gunston, Bill, World Encyclopedia of Aircraft Manufacturers, 1993, Naval Institute Press
Femi Claudius Cole

Femi Claudius Cole vuonna 2018.
Femi Claudius Cole (s. 1962) on sierraleonelainen poliitikko. Cole on ammatiltaan sairaanhoitaja, ja hän perusti Unity Movement -puolueen, jonka päämääränä on parantaa terveydenhuoltoa ja koulutusta Sierra Leonessa. Hän on yksi Sierra Leonen vuoden 2018 presidentinvaalien ehdokkaista ja myös ainoa naispuolinen ehdokas.
Elämä

Femi Claudius Cole syntyi vuonna 1962 lääkäri Claudius Colen perheeseen. Femi Cole oli sairaanhoitajana yli 20 vuotta ja hän oli Freetownin West End Clinicin ylihoitaja. Sierra Leonessa ja ulkomailla hoitajana työskennellyt Cole järkyttyi terveydenhuollon ja koulutuksen tasojen eroista vastaavissa maissa. Cole ei erityisesti pidä rikkaiden ja köyhien eriarvoisista palveluista ja köyhien suuresta kuolleisuudesta estettävissä tai hoidettavissa sairauksissa. Hän on myös pettynyt korkeaan äitiyskuolleisuuteen.
Cole harkitsi poliittiseen puolueeseen liittymistä vuonna 2013, mutta ei löytänyt sellaista, jonka kanssa hän olisi samaa mieltä. Vuonna 2016 hän perusti oman puolueen Unity Partyn. Colen joutui odottamaan lokakuuhun 2017 ennen puolueen rekisteröintiä, mutta hän aloitti kampanjoinnin jo aikaisemmin. Puolueen päämääränä on koulutukseen ja terveydenhuoltoon keskittyminen, mutta Cole haluaa myös luoda uusia työpaikkoja. Cole ja hänen kampanjaryhmänsä tarjoaa ilmaisia terveystarkastuksia sairastumisvaarassa oleville henkilöille yhteistyössä West End Clinicin kanssa. Puolueella on toimistoja Bossa, Kenemassa ja Makenissa, ja se on perustamassa yhtä Port Lokoon. Cole oli yksi Sierra Leonen vuoden 2018 presidentinvaalien ehdokkaista. Hän oli vaalien ainoa naispuolinen ehdokas.
Emil Nolde

Emil Nolde.
Emil Nolde (alkuaan Emil Hansen, 7. elokuuta 1867 – 13. huhtikuuta 1956) oli saksalainen taidemaalari.
Nolde opiskeli puukuvanveistoa Flensburgissa vuosina 1884–1888 ja toimi sen jälkeen muun muassa piirustuksenopettajana Saint-Gallin taideteollisessa koulussa Sveitsissä. Hänen ensimmäiset maalauksensa valmistuivat vuonna 1896 ja vuonna 1902 hän alkoi käyttää sukunimeä Nolde kotikaupunkinsa mukaan.
Nolde sai taiteeseensa vaikutteita Vincent van Goghilta, ja hän kuului vuosina 1906–1907 ekspressionistiseen Die Brücke -ryhmään. Jäsenyys ryhmässä jäi lyhytaikaiseksi, sillä Nolde työskenteli mieluiten itsenäisesti. Parhaiten hän viihtyi kotiseudullaan eteläisessä Jyllannissa.
Vuodesta 1908 lähtien Nolde alkoi käyttää töissään sekoittamattomia voimakkaita värejä, joita hän levitti paksuina kerroksina kankaalle. Näin hän loi omaperäisen tyylin, joka edustaa saksalaista ekspressionismia intensiivisimmillään. Hänen aiheinaan olivat muun muassa Jyllannin niemimaan laakeat rannikkomaisemat, kukka-asetelmat ja Raamatun tapahtumat.
Nolde oli kiinnostunut alkuperäiskansojen taiteesta ja teki vuosina 1913–1914 matkan Uuteen-Guineaan. Monissa hänen teoksissaan vallitsee primitiivisen mystinen tunnelma. Sitä tukee rehevien värien ja värivastakohtien käyttö. Yleensä Nolde maalasi suurpiirteisesti tyylitellen, mutta toisinaan hyvinkin pikkutarkasti.
Nolde liittyi Saksan kansallissosialistiseen työväenpuolueeseen jo varhain vuonna 1920. Hän koki taiteensa tuovan esiin saksalaisesta alitajunnasta kumpuavia germaanisia ja kansallisia arvoja. Samoin ajatteli Joseph Goebbels, joka tuki ekspressionisteja ja toivoi tyylisuunnan mahtuvan kansallissosialistisen taiteen piiriin. Kaikkea modernismia vihaavan Adolf Hitlerin pakottamana Goebbels joutui kuitenkin vaihtamaan kantaansa. Kansallissosialistisen puolueen tultua valtaan 1933 Nolden taide leimattiin rappiotaiteeksi, mikä oli hänelle suuri pettymys. Kansallissosialistit takavarikoivat noin tuhat Nolden työtä ja tuhosivat useita. Vuonna 1941 hänet asetettiin maalauskieltoon. Nolde kuitenkin rikkoi kieltoa salaa ja maalasi satoja pieniä vesiväritöitä.[lähde? ]
Saksan liittokansleri Angela Merkel poistatti huhtikuussa 2019 työhuoneensa seinällä olleet kaksi Nolden maalausta. Ne lähetettiin Berliinin Hamburger Bahnhof -museon näyttelyyn, jossa esitellään Nolden tuotantoa. Näyttelystä käyvät ilmi Nolden antisemitistiset näkemykset.
Aiheesta muualla

Kuvia tai muita tiedostoja aiheesta Emil Nolde Wikimedia Commonsissa
Emil Nolde -säätiö. (englanniksi) (saksaksi) (tanskaksi)
Ed Horowitz

Ed Horowitz on yhdysvaltalainen elokuvakäsikirjoittaja. Hän sai vuoden 1995 Razzie Awardin vuoden huonoimmasta käsikirjoituksesta elokuvaan Vaarallisella alueella yhdessä Robin U. Russinin kanssa.
Hän on ollut yhtenä kirjoittajana elokuvan Meet Wally Sparks (1997) soundtrackin kappaleella "Have Faith".
Elokuva- ja tv-sarjakäsikirjoitukset

Vaarallisella alueella, On Deadly Ground, 1994, (käsikirjoitus)
Shark in a Bottle (1998) (käsikirjoitus)
Exit Wounds (2001) (käsikirjoitus)
"La Femme Nikita" (1997) (televisiosarjan jaksoja)
Aiheesta muualla

Ed Horowitz Internet Movie Databasessa. (englanniksi)
Ester Workel

| Mitalit | Mitalit | Mitalit |  |
| --- | --- | --- | --- |
|  Ester Workel Pekingin olympialaisissa 2008. |  Ester Workel Pekingin olympialaisissa 2008. |  Ester Workel Pekingin olympialaisissa 2008. |  |
Maa:   Alankomaat
Naisten soutu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | kahdeksikko |  |
|  Pronssia | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Pronssia | Gifu 2005 | kahdeksikko |  |
Ester Workel (s. 18. maaliskuuta 1975) on alankomaalainen soutaja. Hän saavutti kahdeksikon perämiehenä olympiahopeaa Pekingissä 2008 ja olympiapronssia Ateenassa 2004. Maailmanmestaruuskilpailuissa hän saavutti pronssia kahdeksikossa Gifussa 2005.
Fender Bronco

| Fender Bronco |
| --- | --- |

Perustiedot
Alkuperäinen valmistaja:  Fender
Valmistusvuodet:  1967–1981
Rakenne
Rungon tyyppi:  Kokopuu
Kaulan kiinnitys:  Pulttikaula
Mensuuri:  610 mm (24")
Nauhat:  22
Materiaalit
Runko:  Leppä
Kaula:  Vaahtera
Otelauta:  Ruusupuu tai vaahtera
Tekniikka
Talla:  Fender Steel-vibratalla
Mikrofonit:  Fenderin yksikelainen mikrofoni
Värit
Värivaihtoehdot:  musta, valkoinen, punainen
Fender Bronco oli Fenderin vuodesta 1967 vuoteen 1981 valmistama sähkökitaramalli.
Bronco oli monien muiden Fenderin valmistamien kitaroiden, kuten Musicmasterin tavoin lähes samankaltainen kuin vuodesta 1964 eteenpäin valmistettu Mustang; runko ja kaula olivat samanlaiset, mutta mikrofoneja oli ainoastaan yksi ja vibratalla toimi erilaisella mekanismilla. Toisin kuin muissa Mustang-tyylisissä kitaroissa, Broncoa valmistettiin vain lyhytskaalaisena 610 millimetrin (24") mensuurilla, kaksiosaisella vaahterakaulalla ja ruusupuisella otelaudalla. Runko oli tehty lepästä
Bronco, kuten muutkin Mustang-tyyliset kitarat, oli varta vasten suunniteltu aloitteleville kitaristeille, mihin ne solveltuivatkin hyvin lyhyen kaulansa ansiosta. Sen soittaminen oli lyhempisormisillekin helpompaa. Broncoa myytiin paljon pakettina Fender Bronco Amp-vahvistimen kanssa, joka oli myös suunniteltu aloitteleville kitaristeille.
Broncossa oli yksi yksikelainen tallamikrofoni ja Leo Fenderin omalaatuinen vibratalla, jota kutsuttiin epävirallisesti Fender Steel- tai Bronco-vibratallaksi. Tallaa ei ole käytetty muissa kitaroissa.
Vuonna 1981 Broncon valmistus lakkautettiin, hieman ennen Mustangia ja Musicmasteria. Kitarat paikkasi Fender Lead Series-kitarat. Nykyään Bronco-nimeä kantaa enää Squierin valmistama Bronco Bass.
EA Sports UFC 2

| EA Sports UFC 2 |
| --- | --- |

Kehittäjä:  EA Canada
Julkaisija:  Electronic Arts
Pelisarja:  EA Sports UFC
Pelimoottori:  Ignite
Julkaistu:   15. maaliskuuta 2016
Lajityyppi:  Urheilupeli
Pelimuoto:  Yksinpeli, moninpeli
Ikäluokitus:  PEGI: 16
Alusta:  PlayStation 4, Xbox One, iOS
Lisää peliartikkeleitaVideopelien teemasivulla
Infobox OK   : 
EA Sports UFC 2 on EA Canadan kehittämä vuonna 2016 julkaistu vapaaotteluaiheinen Urheilupeli. Se on jatkoa EA Sports UFC:lle ja peli julkaistiin Xbox One:lle ja PlayStation 4:lle. Kansikuvaan valittiin Ronda Rousey ja Conor McGregor.
Pelattavuus

EA Sports UFC 2 jatkaa edellisen osan tapaan samoilla pelitiloilla ja sisällöllä. Pelaajan on mahdollisuus luoda oma hahmo ja otella sillä näytösotteluita ja aloittaa oma ura. Näytösotteluissa voi otella myös oikeilla ottelijoilla. Mukana on useita eri otteluhalleja ja ottelun keston saa vaihdettua kolmesta erästä viiteen erään, sekä mestaruusotteluksi, joka kestää myös viisi erää. Uutena ominaisuutena on tuotu Knockout pelitila, jossa sääntönä on vain pystyottelua, eikä heittoja tai lukkoja voi tehdä. Peliin voi asettaa tietyn määrän osumia, joiden jälkeen hävinnyt osapuoli joutuu tyrmätyksi. Toinen uusi ominaisuus on Event tila, jossa on mahdollista tehdä omanlainen UFC-tapahtuma ja valita haluamansa otteluparit.
Ura tila on edellisen osan tavoin samantapainen, jossa pelaaja aloittaa vielä nimettömänä ottelijana ja pelin edetessä kerää itselleen voittojen myötä kokemusta ja sponsoreita nousten kohti UFC mestaruutta haluamassaan painoluokassa. Tutoriaalin lisäksi pelissä on mukana haastetehtäviä, jossa pelaaja voi myös samalla harjoitella erilaisten lyöntiyhdistelmien tekemistä, matto- ja pystypainia, sekä lukkopainia.
Tuotanto

Electronic Arts ilmoitti 10. marraskuuta 2015 tuottavansa jatko-osan, jonka on määrä ilmestyä keväällä 2016. Pian julkistamisen jälkeen EA ilmoitti Ronda Rouseyn olevan ensimmäinen kansikuvan ottelijoista. Toinen kansikuvaottelija määräytyisi UFC 194 jälkeen José Aldon ja Conor McGregorin välillä. McGregor voitti ottelun ja valittiin näin Rouseyn ohella kansikuvaan.
Aiheesta muualla

EA Sports UFC 2 MobyGamesissa (englanniksi)
-videopelit
| --- | --- |
Crave:   Ultimate Fighting Championship (2000)  Tapout (2002)  Throwdown (2002)  Tapout 2 (2003) 
THQ:   2009 Undisputed (2009)  Undisputed 2010 (2010)  Personal Trainer (2011)  Undisputed 3 (2012) 
EA Sports:   EA Sports UFC (2014)  EA Sports UFC 2 (2016)  EA Sports UFC 3 (2018)  EA Sports UFC 4 (2020)  EA Sports UFC 5 (2023) 
Muut:  Sudden Impact (2004)
Fanconin anemia

Fanconin anemia on peittyvästi periytyvä syndrooma, jonka oireita ovat anemian lisäksi sydänviat, kehitysvammaisuus ja poikkeuksellinen pienikokoisuus. Munuaiset saattavat olla epämuodostuneet.
Fanconin anemian esiintyvyys on suunnilleen 1/360 000. Syndrooma on kuitenkin yleisempi tietyissä yhteisöissä: Etelä-Afrikan europideista siitä kärsii 1 ihminen 22 000:sta ja Israelin aškenazijuutalaisista yksi 30 000:sta.
Fanconin anemian kuvasi ensimmäisenä Guido Fanconi vuonna 1927. Potilaat ovat erityisen alttiita leukemialle.
Aiheesta muualla

Duodecim Terveyskirjasto: Fanconin anemia, 25.11.2019
Kyoto Encyclopedia of Genes and Genomes (KEGG): Fanconi anemia (englanniksi)
Estrid Ott

Estrid Ott (14. toukokuuta 1900 Kööpenhamina – 19. toukokuuta 1967 Roskilde)[lähde? ] oli tanskalainen kirjailija.
Teoksia

Lottien mukana Suomen sodassa (Med Lotterna bag Fronten, 1940), 
Pikkulotta Salli (Sally Smaalotte, 1940),
Lofotin Liisa
,Poika etsii kotia
 ja Poika uudella tiellä.
Esko Havumäki

Esko Matias Havumäki (2. helmikuuta 1916 Uurainen – 5. huhtikuuta 1994) oli suomalainen kirjailija joka on käyttänyt myös nimimerkkejä Esko Heliö ja Matti Mäkelä.
Teoksia

Omalla nimellä:
Sarkin torni  : näytelmä. 1944
Kaikki ovat kutsutut : reportaaši aikakauden ikkunalta. Tammi 1946
Seurasaari: saari meren sylissä, sen historiaa ja sen vaiheita kansanpuistona. Helsingin osuuskauppa, Helsinki 1960
Ruskeasuon vaiheita: Ruskeasuoseuran kustantama suppea historiikki. Ruskeasuo-seura, Helsinki 1964
Nimellä Matti Mäkelä:
Veljet : yksiosainen rintama-aiheinen näytelmä. Werner Söderström oy:n näytelmäsarja 168. WSOY 1943
Estremoz

| Estremoz |
| --- | --- |
 Estremoz ja sen linna
 lippu:  vaakuna
 Estremoz
 Koordinaatit: 38°51′N, 7°35′W 
Valtio:  Portugali
Alue:  Alentejo
Ala-alue:  Alentejo Central
Piirikunta:  Évoran piiri
Hallinto:  
 – Pormestari:  Luís Filipe Pereira Mourinha
Pinta-ala:  
 – Kokonaispinta-ala:  514 km²
Väkiluku (2014):  13 504
 – Väestötiheys:  26,3 as./km²
 
 www.cm-estremoz.pt 
Infobox OKVirheellinen NIMI-arvo: 
Estremoz on kaupunki Portugalissa. Se sijaitsee maan eteläosissa Évoran piirissä Alentejon alueella. Kaupungin pinta-ala on 514 neliökilometriä ja asukasluku noin 13 500. Estremozin tämänhetkinen pormestari on Luís Filipe Pereira Mourinha.
Aiheesta muualla

Kuvia tai muita tiedostoja aiheesta Estremoz Wikimedia Commonsissa
Évoran piirin kunnat
Alandroal
Arraiolos
Borba
Estremoz
Évora
Montemor-o-Novo
Mora
Mourão
Portel
Redondo
Reguengos de Monsaraz
Vendas Novas
Viana do Alentejo
Vila Viçosa
Dyšu tišinoi (DVD)

| Dyšu tišinoi Nikolai Noskov |
| --- | --- | --- |

DVD-julkaisun tiedot
 Julkaistu: 2008
 Tyylilaji: rock
 Levy-yhtiö: Misterija Records
Nikolai Noskov’n muut julkaisut
| Po pojas v nebe 2007 | Dyšu tišinoi 2008 |   |
Dyšu tišinoi (Дышу тишиной, Hengitys hiljaisuus) on venäläisen rock-muusikko Nikolai Noskov’n DVD, joka julkaistiin vuonna 2008.
Kappaleet

Дышу Тишиной
Зимняя Ночь
Очарована Околдована
Исповедь
Узнать Тебя
Дай Мне Шанс
Мой Друг
На Руси
Доброй Ночи
Снег
Романс
Это Здорово
В Рай
Я Тебя Прошу
Белая Ночь
Паранойя
Я Тебя Люблю
Это Здорово
Kappaleet > Bonusvideo

На Меньшее Я Не Согласен (video)
Паранойя (video)
Снег (video)
Романс (video)
Дай Мне Шанс (video)
Я Тебя Люблю (video)
Спасибо (video)
Это Здорово (video)
Arvostelut

InterMedia
Dollari

Maat, jotka käyttävät Yhdysvaltain dollaria   Maat, jotka käyttävät dollaria   Maat, jotka ovat ennen käyttäneet dollaria
Yhdysvaltain dollari
Dollari (symbolina usein $) on rahayksikkö ja rahayksikön nimi, jota käytetään useissa maissa käytössä olevista valuutoista.
Näihin maihin kuuluvat esimerkiksi Yhdysvallat ja Ecuador.
Historia

Dollari-nimitys tulee taalerista, saksalaisesta rahasta, jota käytettiin keski- ja uudella ajalla nykyisen Saksan ja Itävallan alueella. Sanan taustalla on saksankielinen ”laaksoa” merkitsevä sana Thal, ja tässä yhteydessä se viittaa ilmeisesti Böömin Sankt Joachimsthalin (nykyisen Jáchymovin) hopeakaivoksiin, joiden tuottamasta hopeasta lyötiin rahaa. Samanjohteisia rahayksiköitä oli käytössä myös Hollannissa (daalder) ja Ruotsissa (daler).
Yhdysvallat otti dollarin valuuttansa nimeksi vuonna 1792. Nykyään nimeä dollari käytetään yleisesti, kun tarkoitetaan nimenomaan Yhdysvaltojen dollaria.
Valtiot, joissa dollari on käytössä

| Valuutta | ISO 4217-koodi | Otettu käyttöön | Valtio | Edellinen valuutta |
| --- | --- | --- | --- | --- |
| Australian dollari | AUD | 1966 |  Australia | Australian punta 1910–1966  Englannin punta 1825–1910 |
| Australian dollari | AUD | 1966 |  Nauru |  |
| Bahaman dollari | BSD | 1966 |  Bahama | Bahaman punta |
| Barbadoksen dollari | BBD | 1972 |  Barbados | Itä-Karibian dollari |
| Belizen dollari | BZD/USD | 1973 |  Belize | Brittiläisen Hondurasin dollari |
| Bermudan dollari | BMD | 1970 |  Bermuda | Englannin punta |
| Brunein dollari (Singaporen dollarin rinnalla) | BND/SGD | 1967 |  Brunei | Malaijin ja Brittiläisen Borneon dollari |
| Caymansaarten dollari | KYD | 1972 |  Caymansaaret | Jamaikan dollari |
| Fidžin dollari | FJD | 1969 |  Fidži | Fidžin punta |
| Guyanan dollari | GYD | 1839 |  Guyana | Itä-Karibian dollari |
| Hongkongin dollari | HKD | 1863 |  Hongkong | rupia, Espanjan ja Meksikon real, kiinalainen käteinen |
| Itä-Karibian dollari | XCD | 1965 |  Antigua ja Barbuda | Brittiläisen Länsi-Intian dollari |
| Itä-Karibian dollari | XCD | 1965 |  Dominica | Brittiläisen Länsi-Intian dollari |
| Itä-Karibian dollari | XCD | 1965 |  Grenada | Brittiläisen Länsi-Intian dollari |
| Itä-Karibian dollari | XCD | 1965 |  Saint Kitts ja Nevis |  |
| Itä-Karibian dollari | XCD | 1965 |  Saint Lucia |  |
| Itä-Karibian dollari | XCD | 1965 |  Saint Vincent ja Grenadiinit |  |
| Jamaikan dollari | JMD | 1969 |  Jamaika | Jamaikan punta |
| Kanadan dollari | CAD | 1858 |  Kanada | Kanadan punta 1841-1858  Espanjan dollari ennen 1841  Newfoundlandin dollari, 1865–1949  Newfoundlandissa |
| Kiribatin dollari  (Australian dollarin rinnalla) | KID / AUD | 1979 |  Kiribati | Australian dollari |
| Liberian dollari | LRD | 1937 |  Liberia | Yhdysvaltain dollari |
| Namibian dollari  (Etelä-Afrikan randin rinnalla) | NAD | 1993 |  Namibia | Etelä-Afrikan randi |
| Singaporen dollari | SGD | 1967 |  Singapore | Malaijin ja Brittiläisen Borneon dollari |
| Salomonsaarten dollari | SBD | 1977 |  Salomonsaaret | Australian punta |
| Surinamen dollari | SRD | 2004 |  Suriname | Surinamen guilder |
| Trinidad ja Tobagon dollari | TTD | 1964 |  Trinidad ja Tobago | Brittiläisen Länsi-Intian dollari |
| Tuvalun dollari  (Australian dollarin rinnalla) | TVD / AUD | 1976 |  Tuvalu |  |
| Uuden-Seelannin dollari | NZD | 1967 |  Uusi-Seelanti | Uuden-Seelannin punta |
| Uusi Taiwanin dollari | TWD | 1949 |  Taiwan | Vanha Taiwanin dollari |
| Yhdysvaltain dollari | USD | 2002 |  Itä-Timor | Indonesian rupia |
| Yhdysvaltain dollari | USD | 2001 |  Ecuador | Ecuadorin sucre |
| Yhdysvaltain dollari | USD | 2001 |  El Salvador | El Salvadorin colón  |
| Yhdysvaltain dollari | USD | 1792 |  Yhdysvallat | Espanjan dollari |
| Yhdysvaltain dollari | USD | 2014 |  Zimbabwe | Zimbabwen dollari |
| Yhdysvaltain dollari | USD |  |  Marshallinsaaret |  |
| Yhdysvaltain dollari | USD |  |  Mikronesia |  |
| Yhdysvaltain dollari | USD |  |  Palau |  |
Valtiot, joissa dollari on käytössä > Territoriot, joissa dollari on käytössä

| Valtio | Valuuutta |
| --- | --- |
 Anguilla: Itä-Karibian dollari
 Bonaire: Yhdysvaltain dollari
 Brittiläinen Intian valtameren alue: Yhdysvaltain dollari (Englannin punnan rinnalla)
 Brittiläiset Neitsytsaaret: Yhdysvaltain dollari
 Grönlanti: Kanadan dollari (Tanskan kruunun rinnalla)
 Montserrat: Itä-Karibian dollari
 Saba: Yhdysvaltain dollari
 Saint-Pierre ja Miquelon: Kanadan dollari (euron rinnalla)
 Sint Eustatius: Yhdysvaltain dollari
 Turks- ja Caicossaaret: Yhdysvaltain dollari
Valtiot, joissa dollari on käytössä > Valtiot, joissa dollari on epävirallisesti käytössä

| Valtio | Valuuutta |
| --- | --- |
 Afganistan: Yhdysvaltain dollari
 Bolivia: Yhdysvaltain dollari
 Kambodža: Yhdysvaltain dollari
 Costa Rica: Yhdysvaltain dollari
 Guatemala: Yhdysvaltain dollari
 Libanon: Yhdysvaltain dollari
 Macao: Hongkongin dollari
 Myanmar: Yhdysvaltain dollari
 Panama: Yhdysvaltain dollari
 Paraguay: Yhdysvaltain dollari
 Peru: Yhdysvaltain dollari
 Filippiinit: Yhdysvaltain dollari
 Uruguay: Yhdysvaltain dollari
 Pohjois-Korea: Yhdysvaltain dollari
Aiheesta muualla

Kuvia tai muita tiedostoja aiheesta Dollari Wikimedia Commonsissa